Valmis kriisiks õppepäeva kondikava
Inimene kodu ja kogukond
Kondikava hoiab esitluse ja töövihiku samas järjekorras. Koolituse tulemusena sõnastab osaleja oma isikliku kriisiplaani ning kolm tegevust, mille ta teeb seitsme päeva jooksul.
	AEG
26.09.2026
10.00–13.00
	KOHT
Tallinna Rahvaülikooli Südalinna maja
Estonia pst 5a
	RÜHM
eeldatavalt 20, kuni 40
laudades 4–6
	MEETOD
Mentimeter, Kahoot, arutelud
ja praktilised näidised



Enne algust
Kogunemine algab kell 9.30. Käivita esitlus, Mentimeter ja Kahoot ning kontrolli heli, projektorit, internetti ja klõpsutajat.
Pane laudadele töövihikud ja pastakad. Sea nähtavale vee-, toidu- ja evakuatsioonikoti näidised.
Kirjuta tahvlile või hoia eraldi slaidil ametlikud kanalid: EE-ALARM, kriis.ee, ERR, Vikerraadio, Ole valmis äpp, 1247 ja vahetu ohu korral 112.
Hoia toon rahulik ja tsiviilne. Koolitajate SERE- ja teenistuskogemus toetab praktilisi näiteid, kuid koolitus ei keskendu sõjalisele kriisile.
Esimene osa
	Aeg
	Slaidid
	Sisu ja eesmärk
	Osaleja tegevus
	Töövihik
	Juhtimine ja vahendid

	10.00–10.08
8 min
	1–3
	Avamine ja häälestus
Eesmärk, turvaline toon ja kriisi isiklik tähendus.
	Mentimeteri sõnapilv. Täida valmisoleku lähtehinnang.
	lk 2
	Artur juhib.
Ekraan, Mentimeter, töövihikud.

	10.08–10.15
7 min
	4–6
	Kriisi loogika
Varud, plaan, harjutamine ja teenuste sõltuvusahel.
	Märgi plaani kuuluvad inimesed ning kõige kiiremini kriitiliseks muutuv katkestus.
	lk 3–4
	Artur selgitab. Jorma lisab ühe lühikese tsiviilse kogemusnäite.

	10.15–10.25
10 min
	7
	Teadmiste kontroll
Kuus valmis Kahooti küsimust.
	Vasta telefonis. Pärast iga küsimust kuula kuni 45 sekundi pikkust selgitust.
	ei kasutata
	Artur juhib Kahooti. Jorma täiendab ainult vajadusel.

	10.25–10.33
8 min
	8
	STOPP
Rahulik otsustamine puuduliku info põhjal.
	Täida STOPP osa ja aruta paarilisega, mis aitab sul rahulikuks jääda.
	lk 4
	Jorma juhib.
Tahvel või slaid.




Õppepäeva kondikava
Teine osa
Esimene osa jätkub
	Aeg
	Slaidid
	Sisu ja eesmärk
	Osaleja tegevus
	Töövihik
	Juhtimine ja vahendid

	10.33–10.52
19 min
	9–13
	Põhistsenaarium esimene osa
Talvine elektrikatkestus Koplis ning esimese tunni prioriteedid.
	2 min üksi, 4 min laudkonnas, seejärel kahe laua vastused ja koolitajate analüüs.
	lk 5
	Artur juhib aega. Mõlemad liiguvad laudade vahel. Taimer.

	10.52–11.10
18 min
	14–16
	Vesi
Joogivee ja kogu tarbevee vajadus, vee ohutus ning WC varulahendus.
	Arvuta 24 tunni ja 7 päeva joogivesi. Hinda kogu tarbevee vajadust ning kirjuta vee ja WC varuplaan.
	lk 6–7
	Jorma juhib demonstratsiooni.
Veeanum, filter või puhastusvahendi näidis.

	11.10–11.25
15 min
	17–20
	Toit ja kodu
Toidu kasutatavus kolme katkestusolukorra korral ning kodused varulahendused.
	Täida üks toiduolukord. Laudkond koostab ühe päeva menüü. Märgi kodu põhi- ja varulahendused.
	lk 8–9
	Jorma juhib.
Hea ja halb toiduvaru, konserv ja avaja.


Pärast pausi
	Aeg
	Slaidid
	Sisu ja eesmärk
	Osaleja tegevus
	Töövihik
	Juhtimine ja vahendid

	11.25–11.35
10 min
	21
	Paus
	Jäta töövihik lauale. Tagasi kell 11.35.
	—
	Mõlemad seavad valmis näidiskoti ja esemekaardid.

	11.35–11.49
14 min
	22–23
	Nädalane valmisolek ja elutähtsad teenused
Varulahendused ning teenuste toimepidevuse tegelik tähendus.
	Lõpeta kodu varulahendused. Arvuta raha- ja liikumisvaru. Kuula elutähtsate teenuste selgitust.
	lk 9–10
lk 12 hiljem
	Artur juhib.


	11.49–12.03
14 min
	24–26
	Ohuteavitus, info ja side
Ametlikud infoallikad, aku säästmine, 112 ja kogukonna kokkulepped.
	Täida kontaktid ja enda valitud ametlikud infoallikad. Seejärel täida elutähtsate teenuste ja abi astmete osa.
	lk 11–12
	Artur juhib. Näita ametlikud kanalid tahvlil. Selgita kerksuskeskust Kahooti 6. küsimuse jätkuna.




Õppepäeva kondikava
Kolmas osa
Lõpuosa
	Aeg
	Slaidid
	Sisu ja eesmärk
	Osaleja tegevus
	Töövihik
	Juhtimine ja vahendid

	12.03–12.18
15 min
	28–31
	Jäämine, varjumine ja evakueerumine
Kolme otsuse erinevus ning evakuatsioonikoti piiratud valik.
	Täida Plan A, B ja C. Vali ekraanil olevast loetelust kümme eset ja põhjenda valikut laudkonnas.
	lk 13–14
	Jorma juhib.
Näidiskott.

	12.18–12.32
14 min
	31–34
	Kogukond ja korteriühistu
Abi prioriseerimine, kogukonnajuhi kriisikaart ja Tallinna toetus.
	Täida kogukonna abi tabel, kriisikaart ning korteriühistu toetuse järgmine samm.
	lk 15–18
	Artur juhib.
Slaid 32 on ainult lõpptulemuse eelvaade. Lk 20 veel ei avata.

	12.32–12.47
15 min
	35–37
	Päris juhtum ja põhistsenaariumi teine osa
Võru 2019 sõltuvusahel ning plaani muutmine uue info järel.
	Täida oma kontekst. 7 min plaan, 4 min jagamine ja 2 min tagasiside.
	lk 19–20
	Jorma juhib aega. Jorma analüüsib otsuste loogikat. Uus info avaldatakse alles pärast esialgset plaani.

	12.47–12.57
10 min
	32 uuesti
38
	Isiklik kriisiplaan ja järgmised tegevused
Koolituse sisu muutub isiklikeks kokkulepeteks.
	Täida kriisiplaani põhiküsimused. Kirjuta kolm väikest tegevust ja lisa tähtajad.
	lk 20–21
	Näita vajadusel uuesti slaidi 32, seejärel slaidi 38. Mõlemad aitavad laudade juures.

	12.57–13.00
3 min
	39–40
	Lõpetamine
Üks konkreetne tegevus ja läbiv sõnum.
	Vasta Mentimeteris: mida teed järgmise 7 päeva jooksul? Märgi valmisoleku järelhinnang.
	lk 22
	Artur lõpetab. Loe ette kuni kolm konkreetset vastust.


Järjekorra kontroll
Töövihiku kasutus liigub järjest lk 2 kuni lk 22. Erandina näidatakse slaidi 32 esimest korda enne, kui lk 20 täidetakse.
Kui aeg hakkab lõppema, kärbi ühiste vastuste arvu. Ära jäta ära lk 19 situatsiooniülesannet, lk 20 isiklikku plaani ega lk 22 kolme tegevust.
Koolituse läbiv sõnum on rahulik tegutsemine. Vasta sõjalistele kõrvalküsimustele lühidalt ja too arutelu tagasi tsiviilvalmisoleku juurde.
Lk 1
